Hey Janine, cooli Story. Das mit em Auto in Züri chunnt mer bekannt vor. Mit em Unterschied, dass ich zwar in Züri schaffe und mi s Navi souverän is Parkhuus Gessnerallee gschickt het, aber derfür hani en Aargauer Nummere dranne. Und das macht die Sach ned eifacher. Als Aargauer z Züri hesch eifach verlore. Do wirsch sogar aghuupet wenn richtig fahrsch. Naja, han eifach zrugg ghuupet. Und das mit em schöne Erinnerigsföteli han i au scho gleischtet. Aber muesch kei Angst haa, meh als 60 chasch gar ned fahre z Züri. Und für das chunnsch denn e Bättelbrief über 40 Fr über (die hesch jo eh scho ikalkuliert für s Parkiere). Das wirsch verchrafte. De Check wirsch sicher chönne bhalte.    Aber hey bitte was? De Typ vor dir isch eifach ufgstande während dr DVD-Ufzeichnig? Het wohl en wichtigere Termin gha oder was? Gits ja ned. Das muess am Donnstig gsi si. Am  Friitig isch ämol keine gflüchtet. Nei, do het sich sogar eine vom Manu fasch aspeutze lah (Sprenckelaaalag mal andersch...) Und sogar de hets no locker gseh...Het ihm denn no e Spruch füre grüeft.